stanford-oval/wikipedia huggingface dataset:
לב אחד - סיוע אזרחי בחירום
המודל הייחודי של הארגון > הכשרת צוותי פעולה בעת שגרה

אחד הלקחים שהופקו כבר בראשית פעילותו של הארגון הוא שכדי לפעול באופן היעיל ביותר בשעת חירום יש להתכונן מבעוד מועד. לצורך כך מכשיר הארגון מובילי מתנדבים בכל רחבי הארץ בכל ימות השנה על בסיס מודל ההפעלה של הארגון, כך שבשעת חירום יודע כל אחד את מקומו וייעודו. 

כדי להגיע ליעילות מרבית, פועל הארגון להנחלת עקרונות הפעלת המתנדבים במצבי חירום לגופי התנדבות אחרים, מתוך רצון ליצור שיטת הפעלה לאומית אחת, קוהרנטית ואפקטיבית בשעת חירום. במסגרת זו פועל הארגון גם עם תאי סטודנטים, מועצות תלמידים, תנועות נוער וכדומה.
המודל הייחודי של הארגון > גיוס מתנדבים מתוך האוכלוסייה

מטרתו המוצהרת של ארגון 'לב אחד' היא לגייס כמה שיותר מתנדבים ופעילים מתוך האוכלוסייה המקומית, בשאיפה להגיע ליצירת מסה קריטית של תשתית התנדבות מקומית בשעת חירום. פעולה זו הופכת את הנזקקים לאקטיביים ומעורבים, ומאפשרת להם לסייע ולהשפיע מתוך קהילתם שלהם. ההשלכות האישיות והקהילתיות של מודל זה, בעיקר בקרב בני נוער, גולשות מעבר למצבי החירום, ויוצרות חוסן חברתי ואזרחי.
פעולות הארגון במצבי חירום

עם פרוץ מצב חירום נפתח מרכז בקרה ברשויות המקומיות, העורך מיפוי של הצרכים המידיים שלהן. מרכז זה מופעל על ידי ראש חמ"ל, רכז מתנדבים, רכז משימות ורכז לוגיסטיקה. עם הגדרת היעדים, מגויסים מתנדבים מקומיים וחיצוניים, ונשלחים למשימות שונות על פי הצורך, כמו:
ביקורי בית אצל קשישים הזקוקים לתרופות ומזון. לא פעם, במצב חירום צבאי, מסרבים קשישים לצאת מביתם מחשש להיקלע לאזעקה, ולכן נותרים בבתיהם ללא מצרכים בסיסיים.
הפעלת ילדים ובני נוער במקלטים, ודאגה לאספקת ציוד מכל סוג שהוא לשוהים בהם.
הפעלת מעונות יום לילדי רופאים ואחיות, כדי לאפשר פעילות תקינה של מרפאות ובתי חולים.
איסוף ציוד תומך להתנדבות, כמו מזון למתנדבים, דלק לכלי הרכב שבשימושם, משחקים וחומרי יצירה להפעלת ילדים, וכל הנדרש לניהול מערך ההתנדבות.
פעולות הארגון מגוונות ומותאמות לצרכים הפרטניים המקומיים. במבצע עופרת יצוקה, למשל, הפעילו מתנדבי 'לב אחד' סופרמרקט בשדרות שחסרו לו עובדים, כדי לאפשר לתושבים להצטייד במצרכים בסיסיים לעת שהותם במקלט. במבצע עמוד ענן גייס הארגון מתנדבים להפעלת ערב ריקודי עם בקיבוץ עלומים, להפגת המתח. באותו מבצע נשלח ליצן רפואי לאדם מבוגר מאחד היישובים באזור עוטף עזה, שהיה נתון בלחץ גדול, וחשש לצאת מהמקלט במשך ימים ארוכים. במקרה אחר, ללא קשר למצב הביטחוני, הפעיל הארגון צוות של 150 מתנדבים חרדים משכונת גבעת שאול בירושלים, כדי לאתר ילד חרדי שנעדר מביתו. בסופת השלגים בירושלים שפרצה בשלהי 2013 הפעיל הארגון מאות מתנדבים בעלי ג'יפים שחילצו נהגים תקועים, ותגבר את מוקדי החירום של העירייה ומשרד הרווחה, שקלטו אלפי פניות טלפוניות.
פעולות בולטות של הארגון

2005 - סיוע בקליטת מפונים מגוש קטיף באתרי הקראווילות ושיקום תשתיות קהילתיות לאחר תוכנית ההתנתקות.
2006 - סיוע לאוכלוסייה האזרחית ביישובי הצפון במהלך מלחמת לבנון השנייה.
2007 - סיוע בעיר שדרות שספגה מטחי קסאמים.
2009 - סיוע ליישובי הדרום שספגו מטחי טילים במהלך מבצע עופרת יצוקה.
2010 - סיוע בפינוי תושבים ועזרה בשיקום לאחר אסון הכרמל.
2012 - סיוע ליישובי הדרום שספגו מטחי טילים במהלך מבצע עמוד ענן.
ינואר 2013 - סיוע לתושבי בת חפר לאחר השיטפונות הכבדים שהציפו את בתיהם.
דצמבר 2013 - סיוע לתושבי ירושלים שנותקו מאספקת החשמל במהלך סופת השלגים הכבדה.
מאי 2014 - סיוע לממשלת סרביה לאחר השיטפונות העזים שפקדו את המדינה. הארגון הקים מרכזי בקרה, הכווין מתנדבים וסייע לאוכלוסייה המקומית
יולי 2014 - סיוע לאוכלוסייה האזרחית במהלך מבצע צוק איתן. הארגון הפעיל 8,150 מתנדבים ב-11 מוקדים שונים, תשעה מהם באזור הדרום, אחד בירושלים ואחד בתל אביב. מתנדבי העמותה ביקרו בבתיהם של קשישים וילדים בעלי מוגבלויות, סייעו בבתי אבות ובמעונות לנשים מוכות במטרה לארגן פעילויות לילדים, הפעילו מעונות יום לילדי רופאים על מנת לאפשר פעילות תקינה של המרפאות, פינו וניקו מקלטים, סייעו בהפעלות מוסדות חינוך, חגיגות ימי הולדת והפעלות במקלטים.
נובמבר 2019 - סיוע לתושבי עוטף עזה במהלך מבצע חגורה שחורה.
מרץ 2020 - סיוע לאוכלוסייה האזרחית במהלך ההסגר בזמן התפרצות נגיף הקורונה בישראל, בדגש על אוכלוסיית הגיל השלישי.
מאי 2021 - סיוע אזרחי במהלך מבצע שומר החומות והמהומות בישראל.
מרץ 2022 - סיוע לחילוץ פליטים יהודיים וישראלים מאוקרינה בעקבות פרוץ המלחמה באזור.
ספטמבר 2023 - סיוע רפואי והומניטרי לנפגעי רעידת האדמה במרוקו.
אוקטובר 2023 - סיוע לאוכלוסייה האזרחית ולכוחות הביטחון ברחבי ישראל במהלך מלחמת חרבות ברזל. במהלך המלחמה העמותה הפעילה חמ"לים רבים ברחבי הארץ..
בעלי תפקידים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מנהל הפעילות בעמותה הוא תומר דרור, בתפקיד יו״ר העמותה משמש ארז אשל, מנכ״ל ומייסד מכינות עין פרת.
מנהלה הראשון היה עילי צור אשר ביצע את התפקיד במקביל ולאחר שסיים את תפקידו כמדריך במכינת עין פרת שם גדל הארגון.
בין מייסדי העמותה נמנים גם איילת שקד, לימים שרה, וחברת הכנסת, חילי טרופר בעת ששימש יועץ לשר החינוך, לימים בעצמו שר, חבר כנסת ועו"ד יהודה אלרם שאף ניהל את הארגון בין השנים 2008–2010.
לקריאה נוספת

אלישיב רייכנר, אנחנו קורי עכביש – על פעילות ארגון 'לב אחד', מוסף 'דיוקן' מקור ראשון, 13.9.13
הערות שוליים

↑  אלו מקבלי 'אות הנשיא להתנדבות' לשנת תשפ"ד - בית הנשיא, באתר בית הנשיא, ‏11 ביוני 2024
↑  ישראלים למען סרביה, בואו לעזור, באתר ynet, 26 במאי 2014
↑  יעלי נגיד מזרחי, ברחבי הארץ פותחים את הלב לתושבי הדרום, באתר nrg‏, 8 ביולי 2014
| --- | --- |
בקרת זהויות :  NLI: 987013156211605171
מלר"ז

| --- | --- |

 מדינה:  ישראל 
 מטה הארגון:  ירושלים 
 תקופת הפעילות:  1961–הווה (כ־64 שנים) 
 
מלר"ז – המועצה הציבורית למניעת רעש, קרינה וזיהום אוויר בישראל (ע"ר), היא העמותה הציבורית הראשונה שהוקמה בישראל כדי לפעול לקידום איכות החיים והסביבה.
מלר"ז הוקמה בשנת 1961 לאחר שהחוק למניעת מפגעים, חוק כנוביץ (1961), אושר בכנסת ונכנס לתוקף. עוד בראשית דרכה התפרסמה מלר"ז בשל התנגדותה להקמת תחנת הכוח רדינג, המזהמת בחלקיקי פיח ועשן את תל אביב וגוש דן. מאבק משפטי זה החל בשנת 1965, ובעקבותיו בית המשפט העליון הכיר בזכותה הציבורית של מלר"ז לפעול בכלים משפטיים לטובת האינטרס הציבורי. התקדים שנוצר במאבק זה פתח את הדלתות בארץ לתביעות אזרחיות לשמירת איכות הסביבה.
מטרות

למלר"ז שתי מטרות-על:
לשמש ארגון מרכזי למניעת מפגעי רעש, קרינה, קרקע, ריחות רעים וזיהומים סביבתיים של האוויר, המים והים.
לעודד ולקדם איכות חיים סביבתיים תקינה וקיום חוקים הבאים להגן על איכות הסביבה ולמנוע מטרדים.
פעילויות עיקריות

מדידת קרינה מטלפונים סלולריים וקרינה חשמלית בבתים ומוסדות חינוך
ניידת למדידת זיהום עשן מכלי רכב הבודקות כ-6,000 כלי רכב בשנה.
פרויקט הבניינים הירוקים – הפעלת בעלי מוגבלות באיסוף נייר למיחזור
תביעות נגד מפעלים מזהמים
הפעלת מוקד טיפול במטרדי רעש.
הערות שוליים

↑  רמת קרינה חשמלית מסוכנת התגלתה ב-60% מן הבדיקות שנערכו בבתי ספר באזור המרכז מתוך אתר ארגון המורים
↑  טל ליברגל, עצור, בדיקת זיהום אוויר, באתר nrg‏, 31 בדצמבר 2009
↑  כתבה במהדורת מבט 04/05/2009 של הערוץ הראשון
↑  יאנה רוזנבאום, המזגן של השכן חופר לכם בראש? יש פתרון, באתר ynet, 18 באוגוסט 2009
| --- | --- |
בקרת זהויות :  NLI: 987007257246905171
כיסת גנגליון

| --- | --- |

כיסת הגנגליון בחלק האחורי של מפרק יד שמאל
 תחום:  ראומטולוגיה 
 קישורים ומאגרי מידע
 eMedicine:  1243454 
 MeSH:  D045888
 סיווגים
 ICD-10:  M67.4 
 ICD-11:  FB42.2 
 
כיסת הגנגליון (גם: ציסטה גנגליונית, ובקיצור: גנגליון; באנגלית: Ganglion cyst) היא בליטה מלאה בנוזל הקשורה למפרק או לנוזל הסינוביאלי סביב הגיד. לרוב, בליטה זו מופיעה בחלק האחורי של מפרק כף היד ולאחר מכן נוטה להופיע גם באזור הקדמי של מפרק כף היד. הופעת הציסטה לוקחת כמה חודשים, אולם לרוב לא מלווה בהופעת תסמינים נוספים. כאב או קהות תחושתית עלולים להופיע. סיבוכים עקב הופעת הציסטה עלולים לגרום לתסמונת מנהרת שורש כף היד.
הסיבות להופעת הציסטה לא ידועות, אולם נהוג לחשוב כי בבסיס המנגנון נמצאת פעולת הניקוב של הממברנה הסינוביאלית. האבחנה לרוב מתבססת על הסתכלות על הבליטה באמצעות אור. כמו כן, לעיתים יעשה שימוש באמצעי דימות על מנת לשלול פתולוגיות אחרות.
הטיפולים לכיסת הגנגליון כוללים המתנה עד שזו תחלוף, ניקב וניקוז הנוזל באמצעות מחט, או התערבות כירוגית להסרת הציסטה. בכ-50% מהמקרים הציסטה תיעלם מעצמה. נכון לתחילת המאה ה-21, מוערך כי כ־3 מתוך 10,000 אנשים יפתחו כיסת גנגליון בכול שנה. האוכלוסייה בה הופעת כיסת הגנגליון היא השכיחה ביותר היא נשים צעירות.
סימנים וסימפטומים

הגודל הממוצע של הציסטה הוא כ-2 ס"מ אולם קיימות ציסטות בנות 5 ס"מ ויותר אשר תועדו בעבר. גודל הציסטה משתנה לאורך הזמן ועלול לגדול לאחר פעילות האזור שבו נמצאת הציסטה.
סימנים וסימפטומים > מיקום

לרוב, ציסטת הגנגליון תופיע בחלק האחורי של מפרק כף היד ובחלק האחורי של האצבעות. מקום נפוץ מאוד להופעת הציסטה הוא בשריר פושט שורש היד האחישורי הקצר, בחלק בו גיד השריר עובר את החלק האחורי של שורש כף היד. הציסטה עלולה להופיע גם בכף הרגל.
ציסטת הגנגליון מופיעה לרוב במפרקים וגידים הקשורים לשלד התוספי. 88% אחוזים מהציסטות מופיעות במפרקי היד (לרוב ליד עצמות הסירה והסהר והחיבור ביניהן)ו11% מופיעות במפרקי כף הרגל והקרסול. בשנת 2007 מחקר בגלאזגו בו נבדקו "גושים" ברגלים אשר הוצאו בצורה כירורגית מרגלי מטופלים, נתגלה כי 39 מתוך 101 ה"גושים" היו ציסטות גנגליון בגדלים שונים. מחקר זה ניסה לחקות מחקר קודם אשר לא מצא ציסטות גנגליון כלל באזור כף הרגל. עורך המחקר סיכם ואמר כי אף על פי שגושים באזורי הרגליים יכולים להיות ציסטות גנגליון, מוטב יהיה אם המנתחים יבדקו הבחנות שונות קודם לכן.
כמו כן, החוקרים מצאו שיעור הימצאות גדול יותר אצל נשים (כ-85%) וכי 11 מתוך המקרים האחרים במחקר הובחנו בטעות כציסטות הגנגליון לפני הניתוח, על אף שלא היו כאלה.
ציסטות הגנגליון לא מופיעה רק באזור הרגליים והידיים, הן יכולות להופיע ליד הברך, לרוב ליד החלק הקדמי של הרצועה הצולבת, או ליד מקור הגיד של שריר הסובך. כמו כן, בכתף הציסטות מופיעות ליד מפרק שיא הכתף והבריח או ליד גיד שריר הזרוע הדו ראשי.
מלבד הופעות הציסטות השכיחה באזור הגיד והמפרק, ציסטת הגנגליון יכולה להופיע בעוד מספר אתרים. לעיתים נדירות ישנה ציסטה תוך לשדית, לעיתים עם ציסטה נוספת ברקמה המקיפה את העצם. כמו כן, במקרים מאוד נדירים מופיעות ציסטות בתוך שרירי הסבך (ולא על הגיד של השריר). במקרים קיצוניים, הציסטה יכולה להתפשט דרך העצב למיקום חדש בירך. במקרה כזה, ניתוח פשוט במפרק הקרוב לציסטה כדי להסיר את החיבור של הציסטה למפרק ויכול למנוע ניתוח מורכב יותר באזור הירך ולפתור את הבעיה.
גורמים

הסיבה המקובלת ביותר להופעת כיסת הגנגליון היא השערת הבקע לפיה הכיסה מופיעה כיציאה של חלק במפרק או בגיד של השריר כלפי חוץ. התיאור הזה מבוסס על כך שלרוב כיסת הגנגליון מופיעה בקרבה לשריר או לגיד. האנטומיה המיקרוסקופית של כיסת הגנגליון דומה לנוזל הסינוביאלי המקיף את המפרק. באמצעות הזרקת דיו למפרק, ניתן להבחין כי לעיתים קרובות הנוזל מגיע לציסטה וגדל לאחר פעילות גופנית. אולם, הזרקת דיו לתוך הציסטה לעיתים נדירות תגיע למפרק עצמו. כלומר, ישנו מנגנון במפרק המאפשר יציאה של נוזל אולם לא מאפשר את כניסתו חזרה.
טראומה ודלקת ברקמת החיבור נחשבים לגורמים להופעת כיסת הגנגליון. גורמים נוספים הם לחץ פיזי מתמשך על אזור המפרק, דלקת מפרקים ניוונית, ניוון של רקמת חיבור, יצור מוגבר של חומצה היאלורונית על ידי פיברובלסט ולעיתים הציסטה עלולה להופיע באופן עצמאי מהמפרק.
כמו כן, מקובל לטעון כי התעמלות עלולה לגרום להופעת כיסת הגנגליון באזורים שונים בגוף.
אבחנה

ניתן לאבחן את כיסת הגנגליון בקלות יחסית הן על ידי מבט על האזור או על ידי מישוש. כמו כן, ניתן להשתמש בבדיקות דימות כדי להבין האם קיימת פתולוגיה נוספת. ניתן להשתמש בבדיקת אולטרה-סאונד כדי להגביר את הביטחון בנכונות ההבחנה המבדלת ולוודא כי לא מדובר בפתולוגיה שונה. באמצעות בדיקת אולטרה סאונד ניתן גם להבחין בין ציסטות הנמצאות חיצונית לגיד לבין ציסטות הנמצאות מתחת לשריר.
טיפול

אם האדם לא סובל מכאב, יש להבטיח כי הגידול אינו ממאיר ולהמתין שהבליטה תיעלם מעצמה. כ-45% מכיסות הגנגליון נעלמות ללא כל טיפול בתוך 6 שנים וכ-50% נעלמות לאחר כ-10 שנים.
התערבות כירורגית מהווה את דרך הטיפול העיקרית להתמודדות עם כיסת הגנגליון, לרוב התערבות זה נעשית באמצעות ארתרוסקופיה. לחלופין, ניתן לבצע ניקוז של הנוזל הסינוביאלי באמצעות מחט ולאחר שזו ריקה, להזריק הורמון סטרואידי (corticosteroid). אולם, אם הנוזל התקשה טיפול זה לא יהיה יעיל. ישנו שיעור הישנות של כ-50% לאחר ניקוז הנוזל.
בעבר, נהגו לטפל בכיסת הגנגליון על ידי חבטה בבליטה באמצעות ספר גדול ועבה. חבטה זו גרמה לציסטה להיקרע והנוזל נספג לרקמות מסביב. בעבר, ספר התנ"ך היה הספר הגדול ביותר בבית ועל כן לרוב שימש לפעולה זו. עובדה זו הביאה לכינויים כגון "בליטת התנ"ך" ו"מחלת גדעון". הטיפול הזה מסכן בפציעה ועל כן הוא לא מומלץ.
טיפול > סיבוכים

הסיבוכים מהטיפול כוללים התקשות המפרק והופעת צלקת. הישנות של התופעה שכיחה יותר בקרב ציסטות במפרק כף היד. כמו כן בעקבות הוצאה חלקית של הציסטה עלולה להתרחש הישנות של הבעיה.
פרוגנוזה

שיעור ההישנות גבוה יותר לאחר ניקוז הציסטה מאשר לאחר ניתוח להסרה. שיעור ההישנות לאחר הניתוח הוא בין 12% ל-41%בקרב כלל המטופלים. מחקר שנערך במשך שש שנים לגבי הטיפול המומלץ בכיסת הגנגליון המופיעה החלק האחורי של מפרק שורש כף היד השווה בין ניקוז, הוצאה כירורגית וללא טיפול כלל. מתוך הציסטות הלא מטופלות, 58% נעלמו לבדן. לאחר הניתוח, כ-39% מהציסטות הופיעו בשנית. מחקר דומה בנושא שנערך בשנת 2003 בדק את הטיפולים להופעת כיסת הגנגליון בצד הקדמי של מפרק שורש כף היד. תוצאות המבחן הראו כי ב-2–5 שנים שלאחר הטיפול לא נמצא שוני בסימפטומים בין הטיפולים השונים.
מקור השם

כיוון ששמו ניתן לו בעבר הרחוק, השם "גנגליון" לא מתאים להגדרה של גנגליון עצבי או תאי גנגליון. נראה כי שם זה ניתן ביוון העתיקה ומשמעותו הייתה "נפיחות מתחת לעור". נהוג לחשוב כי הרופא היווני המפורסם היפוקרטס הוא זה שסיפק את תיאור זה לכיסת הגנגליון. המונח "בליטת התנ"ך" נובע מאגדה אורבנית או סיפור היסטורי לפיו נהגו לחבוט בבליטה באמצעות הספר הגדול ביותר אשר היה מצוי בבתים, הלוא הוא התנ"ך.
ראו גם

ציסטה
תסמונת מנהרת שורש כף היד
גנגליון
מפרק סינוביאלי
הערות שוליים

↑  ד"ר ויקטור פלדמן, מהו גנגליון ואיך מטפלים בו?, באתר שירותי בריאות כללית, ‏7 ביוני 2021
1 2 3 4 5 6 7 8  Ganglion Cyst of the Wrist and Hand-OrthoInfo, AAOS, ‏2017-07-06
1 2 3 4 5 6  Fred F. Ferri, Ferri's Clinical Advisor 2015 E-Book: 5 Books in 1, Elsevier Health Sciences, 2014-07-26. (באנגלית)
↑  William P. Cooney, The Wrist: Diagnosis and Operative Treatment, Lippincott Williams & Wilkins, 2011-12-21. (באנגלית)
1 2 3 4  Craig A.Camasta, DPM, EXCISION OF THE GANGLION CYST, The Podiatry Institute, ‏2012 (ארכיון)
↑  McNabb, James W., A practical guide to joint & soft tissue injection & aspiration, Philadelphia: Lippincott Williams & Wilkins, 2005
↑  http://www.bssh.ac.uk/patients/conditions/20/ganglion_cysts, 119 Original research, Poster presentations, BMJ Publishing Group Ltd, 2017-09 doi: 10.1136/injuryprev-2017-042560.119
↑  Duncan JM Macdonald, G Holt, K Vass, A Marsh, The Differential Diagnosis of Foot Lumps: 101 Cases Treated Surgically in North Glasgow Over 4 Years, Annals of The Royal College of Surgeons of England 89, 2007-4, עמ' 272–275 doi: 10.1308/003588407X168235
↑  Brad Muir, Jaclyn A. Kissel, Dominique Forand Yedon, Intraosseous ganglion cyst of the humeral head in a competitive flat water paddler: case report, The Journal of the Canadian Chiropractic Association 55, 2011-12, עמ' 294–301
↑  Sang Woo Kim, Joon Hyuk Choi, Min Su Kim, Chul Hoon Chang, A Ganglion Cyst in the Second Lumbar Intervertebral Foramen, Journal of Korean Neurosurgical Society 49, 2011-4, עמ' 237–240 doi: 10.3340/jkns.2011.49.4.237
↑  Rapid Review: Clinical treatments for wrist ganglia, surgeons.org, מתוך ארכיון האינטרנט, ‏2018-03-27
↑  Peter Jonathan Dacombe, James Robinson, Falling up the stairs: the equivalent of ‘bashing it with a bible’ for an ACL ganglion cyst of the knee, BMJ Case Reports 2012, 2012-03-27 doi: 10.1136/bcr.01.2012.5591
↑  Hand eBook Chapter Outline, www.eatonhand.com
1 2  Claudia Hammond, Should you bash a ‘bible bump’?, www.bbc.com (באנגלית)
↑  Surjit Lidder, Vijai Ranawat, Philip Ahrens, Surgical excision of wrist ganglia; literature review and nine-year retrospective study of recurrence and patient satisfaction, Orthopedic Reviews 1, 2009-06-30 doi: 10.4081/or.2009.e5
↑  SAGE Journals: Your gateway to world-class journal research, SAGE Journals (באנגלית)
↑  J. C. Segen, The Dictionary of Modern Medicine, CRC Press, 1992-02-15. (באנגלית)
↑  Hippocrates (transl.: Francis Adams), On the Articulations, Part XL, English Wikisource
| --- | --- |
בקרת זהויות :  LNB: 000352932 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מנבג'

| --- | --- |

 מדינה / טריטוריה:  הצבא הלאומי הסורי ממשלת הביניים של סוריה (אנ') בחסות טורקיה טורקיה
 מחוז:  מחוז חלב
 נפה:  נפת מנבג' (אנ')
 גובה:  465 מטרים
 אוכלוסייה:  ‏
  ‑ בעיר:  78,255 (2012)
 קואורדינטות:  36°32′00″N 37°57′00″E﻿ / ﻿36.533333333333°N 37.95°E﻿ / 36.533333333333; 37.95 
 אזור זמן:  UTC+2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמנבג'(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמנבג'  he tabBackground:;tabBorder:#aaa;defaultTab:0;
 
מַ֫נְבֶּג' (בערבית: مَنْبِج) היא העיר הצפונית ביותר במחוז חלב שבצפון-מערב סוריה, כ-30 ק"מ מערבית לפרת. על פי מפקד האוכלוסין של 2004 אוכלוסייתה מונה כ-100,000 נפש. אוכלוסיית מנבג' היא ברובה ערבית, עם מיעוטים כורדים, טורקמנים וצ'צ'נים. רבים מתושביה שייכים לזרם הסוּפי נקשבנדיה.
מלחמת האזרחים בסוריה

במהלך מלחמת האזרחים בסוריה העיר נכבשה על ידי המורדים בשנת 2012, לאחר מכן נכבשה על ידי דאעש בשנת 2014, ולבסוף נכבשה על ידי הכוחות הסוריים הדמוקרטיים (SDF) בשנת 2016, ששייכו אותה לכורדיסטן הסורית (AANES). מאז 2018, לאחר הסכם עם ה-SDF, הצבא הסורי נפרס בפריפריה של העיר כחיץ בין שטחי הכיבוש הטורקי בצפון סוריה לבין השטח שבשליטת כורדיסטן הסורית. ב-2024 נכבשה העיר בשנית (אנ') על ידי כוחות המורדים מהצבא הסורי הלאומי (אנ') שבגיבוי טורקי מלא, במסגרת מבצע שחר החירות שהיה חלק ממתקפת המורדים הסורים שהובילה לנפילתו של משטר אסד.
מלחמת האזרחים בסוריה > המנהרות לתל רפעת

מנבג' היא מובלעת כורדית בצפון סוריה. כדי ליצור גישה בינה לבין תל רפעת, עיר כורדית נוספת בצפון מערב סוריה, נחפרו בסתר מנהרות ענק בין תל רפעת למנבג', חלקן באורך כ-40 ק"מ, על מנת לחבר בין שתי הטריטוריות הכורדיות. המנהרות התגלו על ידי המורדים הסורים בעת כיבוש העיר במהלך מבצע שחר החירות.
הערות שוליים

↑  "In the small city of Manbij in Syria, we could see US and Turkish troops shooting at each other if tensions continue". The Independent. 2 במרץ 2018. נבדק ב-29 בדצמבר 2018. {{cite news}}:  (עזרה)
↑  Arpacık, Cihat. "Menbiç krizi Türkmen aileleri böldü". Independent. נבדק ב-11 באפריל 2022. {{cite web}}:  (עזרה)
↑  סוכנויות הידיעות‏, מפלה לדאעש בסוריה: המורדים שחררו עיר אסטרטגית ליד גבול טורקיה, באתר וואלה, 6 באוגוסט 2016
↑  תיעוד מנהרות הענק בתל רפעת.
↑  מנהרות מנבג'-תל רפעת.
| --- | --- |
בקרת זהויות :  GND: 4805958-4  VIAF: 234356347   WorldCat (עם VIAF): 234356347 
ערך זה הוא קצרמרבנושא סוריה. אתם מוזמנים לתרום לוויקיפדיה ו.
מנחם כץ (חייל)

| --- | --- |

 לידה:  3 באפריל 1938 תל אביב-יפו, פלשתינה (א"י)
 נהרג:  10 באוקטובר 1973 (בגיל 35) סיני, מצרים
 מקום קבורה:  בית הקברות הצבאי קריית שאול 
 מדינה:  ישראל 
 כינוי:  נחי
 השתייכות:   צבא הגנה לישראל
 תקופת הפעילות:  1956–1973 (כ־17 שנים)
 דרגה:  סמל ראשון
 תפקידים בשירות
 חייל יחידת סיור בחיל השריון
 פעולות ומבצעים
   מלחמת ששת הימים     מלחמת יום הכיפורים
 עיטורים
   עיטור העוז
 
מנחם כץ (3 באפריל 1938 – 10 באוקטובר 1973) היה חייל צה"ל שעוטר בעיטור העוז על פעולתו בקרב בסיני במלחמת יום הכיפורים. במהלך הפעולה נהרג.
ביוגרפיה

מנחם כץ נולד בתל אביב. הוא למד בבית הספר היסודי "בית-חינוך צפון" ובבית הספר התיכון "שלווה". היה ספורטאי נלהב, עסק בשיט בים ובנעוריו הצטרף לקבוצת השיט של אגודת הפועל. הוא זכה פעמיים באליפות הארצית בתחרות שיט מפרשיות. כמו כן עסק בציור, פיסול וגילוף.
כץ התגייס לצה"ל ב-1956. הוא שירת בנח"ל ואחרי הטירונות יצא לקורס למדריכי טופוגרפיה, לקורס צניחה ולקורס מ"כים.
לאחר תום שירותו הסדיר הוצב כץ לשירות מילואים כאיש סיור ביחידת שריון. הוא השתתף במלחמת ששת הימים.
ביוגרפיה > במלחמת יום הכיפורים

במלחמת יום הכיפורים נשלחה יחידתו של כץ לחזית סיני. ב-10 באוקטובר 1973 הוא נמצא בתצפית בתעוז (מוצב) מרתף, ליד ציר הרוחב מבלוזה לקנטרה. המוצב נמצא בסמוך לקו החזית של צה"ל עם הצבא המצרי, שצלח את תעלת סואץ ותפס רצועה ברוחב של מספר קילומטרים ממזרח לה. אז הבחין כץ במשאית אספקה של צה"ל, שנהגה תעה בדרכו ונסע מערבה אל תוך השטח המוחזק על ידי המצרים.
כץ התנדב לנסוע בג'יפ אחרי המשאית אל תוך השטח המצרי כדי לעצור את נהגה ולהחזיר אותו אל קווי צה"ל. הוא נסע מערבה אל תוך השטח המצרי לעומק של כשלושה קילומטרים. אז קיבל פקודה לחזור על עקבותיו. בכל זאת סבר שיוכל להשיג את המשאית והמשיך לנסוע אחריה. כשראה שאבדה התקווה לעצור אותה והיה מוקף בחיילים מצרים הסתובב וניסה לחזור אל קווי צה"ל. בדרכו חזרה נפגע מאש המצרים ונהרג.
מנחם כץ היה בן 35 במותו. לאחר המלחמה הובא לקבורה בבית הקברות הצבאי קריית שאול. הוא הניח אשה, שני בנים, בת ואם.
הנצחה

במאי 1975 הוענק לכץ לאחר מותו עיטור העוז על הפעולה שבה נפל. לאחר הענקת העיטור פרסם עיתון צה"ל במחנה רשימה עליו בשם "להחזיר נהג תועה".
שמו של כץ הונצח במספר אנדרטאות - באנדרטת יד לשריון בלטרון, באנדרטה לנופלי העיר חולון, בבית יד לבנים בתל אביב ובחולון ובבית הספר היסודי שבו למד. חבריו ייסדו תחרות שיט מפרשיות שנתי לזכרו, ואחד מהם, הפסל יגאל תומרקין, עיצב גביע נודד, שהוענק לזוכה בתחרות.
מוריס C8

| --- | --- |

Morris C8 גורר תותח 25 ליטראות על גשר צף במחוז אנטרים בצפון אירלנד, 26 ביוני 1942
 מאפיינים כלליים
 נקרא גם:  Morris Commercial C8 FAT
 יצרן:  Guy Motors  Morris Commercial Cars
 שנות ייצור:  1939 – 1945
 יחידות שיוצרו:  10,000
 הרכבה:  בריטניה בריטניה
 מודל קודם:  מוריס CDSW
 מודל אחריו:  Bedford RL (אנ')  Fordson Thames E4
 חברת אם:  Morris Motors (אנ')
 אורך:  4,489 מ"מ
 רוחב:  2,210 מ"מ
 גובה:  2,260 מ"מ
 משקל:  3,400 ק"ג (ריק), 5,695 ק"ג (ברוטו)
 מפרט טכני
 מנוע:  4 צילינדרים, 3.5 ליטר המפיק 75 כ"ס (מנוע בנזין)
 מהירות מרבית:  80 קמ"ש
מוריס C8 (באנגלית: Morris C8, שם רשמי: Morris Commercial C8 FAT) היא משאית צבאית מסוג "טרקטור ארטילרי" Artillery tractor (אנ') שיוצר בין השנים 1939–1945 ששירת את כוחות בריטניה וחבר הלאומים כולל צבא קנדה במהלך מלחמת העולם השנייה לגרירת קטעי ארטילריה בשדה כולל תותחים מסוג: תותח 17 ליטראות ותותח 25 ליטראות.
"טרקטור התותחנים" המקורי תוכנן על ידי יצרן הרכב הכבד "גיא מוטורס" Guy Motors (אנ') על שלדת מוריס C8 4x4, בשנת 1937. ככל שהביקוש עלה על כושר הייצור שלו, יצרנית הרכב הבריטית Morris Motors (אנ') באמצעות חטיבת כלי הרכב המסחרים "Morris Commercial Cars" חידשה את הייצור, ואחריהם צורפו יצרנים אחרים.
"מוריס C8"

צוות: נהג + 5.
מנוע קדמי.
מנוע בנזין.
הנעה 4x4.
טווח נסיעה אופרטיבי - 257 ק"מ (כושר מטען וגרירה מקסימלי).
טווח נסיעה ללא מטען וללא גרירה - 480 ק"מ.
"מוריס C8" > דגמים

"Mark I" - יוצר בין השנים 1939–1940.
"Mark II" - יוצר בין השנים 1940–1941, יוצרו 4,000 יחידות.
"Mark III" - יוצר בין השנים 1940–1945, יוצרו 6,000 יחידות.
"מוריס C8" במלחמת העולם השנייה

"מוריס C8" הופעל לראשונה בקרבות המערכה על צרפת ועל ארצות השפלה בשנת 1940, כשהוא גורר תותחי 17 ליטראות, תותחי 25 ליטראות, ותותחי הוביצר 4.5 אינץ' "QF 4.5-inch howitzer" (אנ').
כלי רכב "מוריס C8" ותותחים רבים הושמדו לבריטים במבצע דינמו וחלקם נלקחו שלל על ידי הורמאכט.
בשלבים מאוחרים יותר של מלחמת העולם השנייה גררו רכבי "מוריס C8" תותחי 6 ליטראות ותותחי 17 ליטראות.
"מוריס C8" לאחר מלחמת העולם השנייה

בתום מלחמת העולם השנייה רבים מהכוחות של חבר הלאומים ובעלות הברית לקחו את כלי הרכב "מוריס C8" לארצות מולדתם, וסופקו להם חלקים בריטים להצטיידות מחדש. צבא הולנד המלכותי "Royal Netherlands Army" (אנ') עשה שימוש נרחב ב-"מוריס C8" בהודו המזרחית.
דגמי "מוריס C8" שירתו בצבא בריטניה עד שנת 1959, נטלו חלק במלחמת קוריאה וב"Malayan Emergency" (אנ') בפדרציית מלאיה.
תמונות

"מוריס C8"
"מוריס C8"
"מוריס C8", צולם בסקוטלנד, 20 במרץ 1941
"מוריס C8", שנת 1944
"מוריס C8" בנורמנדי, לאחר הפלישה לנורמנדי ב-2 באוגוסט 1944
"מוריס C8" גורר תותח 25 ליטראות על גשר צף ב-צפון אירלנד, 18 בנובמבר 1941
"מוריס C8" בשירות המנדט הבריטי במסע הלווית וולטר גינס, הברון הראשון ממוין בקהיר, לאחר שנרצח בקהיר מירי מתנקשים, אנשי לח"י
ראו גם

מוריס CDSW
אוסטין K5
מוריס CS9
הערות שוליים

↑  "מוריס C8" לקוח מ- The Encyclopedia of Weapons of World War II
↑  "מוריס C8" morris-commercial
↑  Philip Ventham, David Fletcher Moving the Guns: The Mechanisation of the Royal Artillery, 1854–1939 HMSO ISBN 0-11-290477-7
↑  "מוריס C8" דגם "GS"  armyvehicles.dk/morriscomc8gs
↑  "מוריס C8" דגם "FAT" סדרה "Mark III" armyvehicles.dk/morriscomc8fat
↑  "מוריס C8" סדרה "Mark III" - תמונה  amazon.com/British-Morris-Quad-Artillery-Tractor
| --- | --- |
בקרת זהויות :  NKC: ph505539